b'\n_START_ARTICLE_\nThe Corre\n_START_SECTION_\nMuodostuminen\n_START_PARAGRAPH_\nRaw\'ssa, Wade Barrett oli Nexuksen johtaja, mutta 3. tammikuuta, 2011, h\xc3\xa4net potkittiin ryhm\xc3\xa4st\xc3\xa4 h\xc3\xa4vitty\xc3\xa4\xc3\xa4n Triple Threat steel cage-matsin, jonka voittajasta tulisi ykk\xc3\xb6shaastaja WWE -mestaruudesta. New Nexuksen j\xc3\xa4sen, CM Punk sekaantui ottelussa auttamaan Barrettia, mutta Punk ottikin Nexus-k\xc3\xa4sivarsinauhan (mik\xc3\xa4 merkitsee j\xc3\xa4senyytt\xc3\xa4) Barrettilta ja potkaisi h\xc3\xa4net h\xc3\xa4kin sein\xc3\xa4lt\xc3\xa4 mattoon. Punkista tuli New Nexuksen uusi johtaja._NEWLINE_7. tammikuuta, 2011 Barrett teki SmackDown debyyttins\xc3\xa4 hy\xc3\xb6kk\xc3\xa4\xc3\xa4m\xc3\xa4ll\xc3\xa4 Big Show\'n kimppuun, mik\xc3\xa4 maksoi Show\'lle ykk\xc3\xb6shaastajuuden World Heavyweight -mestaruudesta. My\xc3\xb6hemmin samana iltana ilmoitettiin, ett\xc3\xa4 Barrett kohtaa Big Show\'n ensi viikolla. Seuraavalla viikolla SmackDownissa, Wade vertasi itse\xc3\xa4\xc3\xa4n Julius Caesariin, sanoen, ett\xc3\xa4 h\xc3\xa4nest\xc3\xa4 tuli niin mahtava Raw\'ssa, ett\xc3\xa4 jokainen juonitteli h\xc3\xa4nt\xc3\xa4 vastaan, mik\xc3\xa4 oli my\xc3\xb6s syy miksi h\xc3\xa4n l\xc3\xa4hti Nexuksesta ja Raw\'sta. Waden ja Show\'n matsin aikana, entiset Nexuksen j\xc3\xa4senet, Heath Slater ja Justin Gabriel (jotka kielt\xc3\xa4ytyiv\xc3\xa4t CM Punkin m\xc3\xa4\xc3\xa4r\xc3\xa4\xc3\xa4m\xc3\xa4st\xc3\xa4 intiaatiosta, miss\xc3\xa4 heid\xc3\xa4n olisi t\xc3\xa4ytynyt k\xc3\xa4rsi\xc3\xa4 p\xc3\xa4\xc3\xa4st\xc3\xa4kseen uuden Nexuksen j\xc3\xa4seniksi) sekaantuivat otteluun hy\xc3\xb6k\xc3\xa4ten Big Show\'n kimppuun, mink\xc3\xa4 seurauksena Barrett h\xc3\xa4visi diskauksella. My\xc3\xb6s juuri paluuta tehnyt, Ezekiel Jackson liittyi ryhm\xc3\xa4\xc3\xa4n hy\xc3\xb6k\xc3\xa4ten Show\'n kimppuun. _NEWLINE_21. tammikuuta SmackDownissa, ryhm\xc3\xa4n nimeksi ilmoitettiin Corre, mik\xc3\xa4 viittaa sanaan "core", eli ydin. My\xc3\xb6hemmin samana iltana, Justin Gabriel kohtasi Edgen ei-mestaruus ottelussa. Gabriel voitti ottelun Jacksonin hy\xc3\xb6k\xc3\xa4tty\xc3\xa4 Edgen kimppuun samalla, kun Barrett ja Slater h\xc3\xa4iritsiv\xc3\xa4t tuomaria. Ryhm\xc3\xa4 debytoi Raw\'ssa 24. tammikuuta, 2011, kun he keskeyttiv\xc3\xa4t New Nexuksen johtajan, CM Punkin promon, ja uhosivat, ett\xc3\xa4 he aikovat eliminoida Punkin Royal Rumblessa. T\xc3\xa4m\xc3\xa4n j\xc3\xa4lkeen, Raw\'n anonyymi toimitusjohtaja ilmoitti, ett\xc3\xa4 Barrett tulisi my\xc3\xb6hemmin illalla kohtaamaan CM Punkin, mink\xc3\xa4 voittajan ryhm\xc3\xa4 p\xc3\xa4\xc3\xa4sisi kilpailemaan Royal Rumble voitosta. Heid\xc3\xa4n v\xc3\xa4lisen matsin spesiaali tuomariksi nimettiin, John Cena. Matsi p\xc3\xa4\xc3\xa4ttyi Cenan p\xc3\xa4\xc3\xa4t\xc3\xb6ksest\xc3\xa4 tupla diskaukseen. Molemmat joukkueet p\xc3\xa4\xc3\xa4siv\xc3\xa4t kuitenkin ottelemaan Royal Rumblessa. Royal Rumblessa, Wade Barrett kesti Corren j\xc3\xa4senist\xc3\xa4 pisimp\xc3\xa4\xc3\xa4n keh\xc3\xa4ss\xc3\xa4, yli 20 minuuttia, ja oli nelj\xc3\xa4n parhaan joukossa, mutta h\xc3\xa4net eliminoi Randy Orton.\n_START_SECTION_\nMestaruuskaudet ja feudi Ezekiel Jacksonia vastaan\n_START_PARAGRAPH_\n4. helmikuuta SmackDownissa, Barrett voitti Big Shown Corren avulla ja p\xc3\xa4\xc3\xa4si ottelemaan Elimination Chamber 2011 -tapahtumassa Elimination Chamber-matsissa, mik\xc3\xa4 k\xc3\xa4yd\xc3\xa4\xc3\xa4n World Heavyweight mestaruudesta. Elimination Chamber -tapahtumassa, Barrett eliminoitui ensimm\xc3\xa4isen\xc3\xa4 Elimination Chamber-ottelussa Big Show\'n ly\xc3\xb6ty\xc3\xa4 h\xc3\xa4nt\xc3\xa4 K.O. Punchilla. Seuraavassa matsissa Gabriel ja Slater voittivat Santino Marellalta ja Vladimir Kozlov\'lta WWE Tag Team Championshipin. Gabriel ja Slater puolustivat heti seuraavana p\xc3\xa4iv\xc3\xa4n\xc3\xa4 mestaruuksia The Mizi\xc3\xa4 ja John Cenaa vastaan. He h\xc3\xa4visiv\xc3\xa4t mestaruuden ja matsin Mizin isketty\xc3\xa4\xc3\xa4n Skull-Crushing Finalen. Gabriel ja Slater saivat revanssin heti matsin loputtua Barrettin pyynn\xc3\xb6st\xc3\xa4. Miz ja Cena tekiv\xc3\xa4t lyhimm\xc3\xa4n WWE Tag Team mestaruuskauden ikin\xc3\xa4, kun Slater ja Gabriel voittivat mestaruuden takaisin, mik\xc3\xa4 oli heid\xc3\xa4n kolmas mestaruuskausi yhteens\xc3\xa4, mutta toinen Corren aikana. 22. maaliskuuta SmackDownin nauhoituksessa, Barrett voitti Intercontinental mestaruuden Kofi Kingstonilta. WrestleMania XXVII:ss\xc3\xa4, Corre h\xc3\xa4visi Big Show\'n, Kanen, Santino Marellan ja Kofi Kingstonin joukkueelle. 19. huhtikuuta SmackDownin nauhoituksessa Slater ja Gabriel \xc3\xa4visiv\xc3\xa4t Tag Team mestaruuden Big Show\'lle ja Kanelle. 6. toukokuuta SmackDown -jaksossa, Corre potkivat Ezekielin ryhm\xc3\xa4st\xc3\xa4 ylimielisyyden vuoksi. Over the Limit -tapahtumassa Barrett kohtasi Ezekielin Intercontinental mestaruusottelussa, miss\xc3\xa4 Barrett s\xc3\xa4ilytti mestaruuden, kun Slater ja Gabriel sekaantuivat otteluun. 10. kes\xc3\xa4kuuta Corre hajosi.'